virk samkeppni
íslandsbanki ástundar virka samkeppni á þeim mörkuðum sem hann starfar á og hefur sett sér samkeppnisréttaráætlun. markmið samkeppnisréttaráætlunar bankans er að starfsmenn hans þekki og fylgi samkeppnislögum og með viðeigandi þekkingu og markvissri fylgni við áætlunina sé komið í veg fyrir hugsanleg samkeppnislagabrot í starfseminni. hvað þýðir það fyrir þig sem starfsmann? þú þekkir og fylgir samkeppnisréttaráætlun bankans og þeim reglum sem gilda um samkeppni fyrirtækja á markaði.  þú tekur ekki þátt í samræðum við keppinauta þar sem verð eða viðskiptalega viðkvæm atriði eru rædd. verðir þú vitni að slíku skaltu stöðva umræður, láta bóka mótmæli og víkja af fundi.  þú byggir ákvarðanir þínar um val á birgjum, vöru eða þjónustu á viðskiptalegum forsendum.
bankinn leggur áherslu á opin og gagnsæ samskipti við haghafa. starfsmenn fylgja settu verklagi varðandi samskipti við fjölmiðla og aðra haghafa. hvað þýðir það fyrir þig sem starfsmann? þú talar ekki fyrir hönd bankans í fjölmiðlum og/eða tjáir þig um starfsemi hans í fjölmiðlum án samþykkis forstöðumanns samskipta- og markaðsmála.  þú vísar á forstöðumann samskipta- og markaðsmála ef fjölmiðlar hafa samband við þig.  þú fylgir settu verklagi bankans vegna fyrirspurna frá eftirlitsaðilum. þú tjáir þig ekki um almenna starfsemi eða stefnu bankans á samfélagsmiðlum.